Ivar David-Andersen
Store norske leksikon,Kunst og estetikk,Metall- og smykkekunst
Ivar David-Andersen var en norsk gullsmed. Han begynte sin karriere med å designe korpus i art deco stil. Han fulgte utviklingen i faget og fortsatte som formgiver helt til 80 års alder.
Utdannelse og studiereiser Ivar David-Andersen ble som sønn av Arthur David-Andersen født inn i gullsmedfaget. Han begynte utdannelsen som gullsmed på familieverkstedet David-Andersen. I perioden 1922–1927 studerte han på Statens håndverks- og kunstindustriskole (SHKS). Vintrene 1927 og 1928 studerte han i Paris og var elev av billedhoggeren Ossip Zadkine. Han foretok også studiereiser i Europa og USA. I 1926 avla David-Andersen svenneprøve som sølvarbeider. Under tiden på SHKS ble Ivar David-Andersen godt kjent med flere av studentene. Han lyktes attpåtil å verve Harry Sørby, Guttorm Gagnes og Thorbjørn Lie-Jørgensen til familiefirmaet. I 1929 overtok han ansvaret for verkstedet. Samme år deltok han og firmaets andre formgivere på en stor norsk gullsmedmønstring på svenske Nationalmuseum. Han var særlig aktiv som designer omkring 1930, i overgangen fra klassisisme til funksjonalisme. I 1946 ble han medinnehaver i David-Andersen, og fra 1952 eneinnehaver. I perioden 1959–1972 var han firmaets direktør.Ivar David-Andersen var med å stifte Polyteknisk Forenings rasjonaliseringsgruppe, og var dets nestformann i flere år. Under andre verdenskrig var han fange på Grini, og skrev samtidig manus til en bok om rasjonalisering. Les mer i Store norske leksikon Ivar David-Andersen i Norsk biografisk leksikon Ivar David-Andersen i Norsk kunstnerleksikon Litteratur Opstad, Jan-Lauritz (1976). David-Andersen: 100 år i norsk gullsmedkunst: gullsmedkunst og stilhistorie 1876-1976, David-Andersen, Arthur og Ivar David-Andersen (1951). David-Andersen 1876-1951, David-Andersen David-Andersen, Ivar (1947). Hvordan bør jeg rasjonalisere? : en orientering om spørsmål av betydning for en velykket rasjonalisering, og særlig av bedrifter med variert produksjon, Cappelen